b'\n_START_ARTICLE_\nHelsinki MopoGP\n_START_PARAGRAPH_\nHelsinki MopoGP on Helsingin Moottoripy\xc3\xb6r\xc3\xa4ilij\xc3\xa4kerho -HMPK ry:n j\xc3\xa4rjest\xc3\xa4m\xc3\xa4 mopoendurancekilpailu. Kilpailu on j\xc3\xa4rjestetty vuosittain vuodesta 2005 l\xc3\xa4htien elokuun lopussa. Kilpailu on endurance -tyyppinen 6 tunnin ajo johon osallistutaan 3-4 hengen joukkueella ja kilpav\xc3\xa4lineen\xc3\xa4 ovat viritetyt mopot. Kilpailu j\xc3\xa4rjestet\xc3\xa4\xc3\xa4n Helsingiss\xc3\xa4 Tattarisuon FK radalla._NEWLINE_Kilpailu on Suomen Moottoriliiton alainen ja vuonna 2015 se oli Mopoendurance SM sarjan nelj\xc3\xa4s ja viimeinen osakilpailu.\n_START_SECTION_\nKilpailun kulku\n_START_PARAGRAPH_\nKilpailussa on kaksi eri luokkaa, Proto ja Sport. Molemmat luokat kilpailevat yht\xc3\xa4aikaisesti mutta niiden sijoitukset lasketaan erikseen. Proto luokassa joukkueilla on enemm\xc3\xa4n vapauksia mopon muutoksille kuin Sport luokassa._NEWLINE_Ennen varsinaista kilpailua ajetaan kahden tunnin ajan vapaata harjoitusta, joka toimii my\xc3\xb6s kilpailun aika-ajoina. Harjoitusten aikana kuljettajat saavat ajaa kilparadalla ja pys\xc3\xa4hty\xc3\xa4 v\xc3\xa4lill\xc3\xa4 varikolle. Aika-ajon j\xc3\xa4lkeen on tunnin tauko ennen varsinaista kilpailua._NEWLINE_Kilpailu k\xc3\xa4ynnistyy Le Mans -tyylisell\xc3\xa4 startilla, jossa mopot ovat radan ensimm\xc3\xa4isen mutkan sis\xc3\xa4kaarteen puoleisella reunalla aika-ajon m\xc3\xa4\xc3\xa4r\xc3\xa4\xc3\xa4m\xc3\xa4ss\xc3\xa4 j\xc3\xa4rjestyksess\xc3\xa4 ja kuljettajat radan vastakkaisella reunalla. Kilpailun k\xc3\xa4ynnistytty\xc3\xa4 kuljettajat juoksevat mopoille ja l\xc3\xa4htev\xc3\xa4t liikkeelle. Kilpatiimin j\xc3\xa4senist\xc3\xa4 yksi saa pidell\xc3\xa4 mopoa pystyss\xc3\xa4 ja avustaa liikkeellel\xc3\xa4hd\xc3\xb6ss\xc3\xa4. Kilpailun kokonaisaika on 6 tuntia, jona aikana kilpailijat pyrkiv\xc3\xa4t ajamaan mahdollisimman paljon kierroksia 1090 metrin mittaisella radalla. Jokaisen joukkueen kuljettajan on vuorollaan ajettava kilpailussa. Varikkok\xc3\xa4yntien m\xc3\xa4\xc3\xa4r\xc3\xa4\xc3\xa4 ei ole rajoitettu, mutta varikkok\xc3\xa4ynnit luonnollisesti viev\xc3\xa4t ajoaikaa joten joukkueet pyrkiv\xc3\xa4t minimoimaan varikkok\xc3\xa4yntien m\xc3\xa4\xc3\xa4r\xc3\xa4\xc3\xa4. Nopein kierrosaika radalla on Borehami Factoryn ajama 1:00.846.'